CELEX: 52021PC0545
Language: lt
Date: 2021-09-10
Title: Pasiūlymas TARYBOS REGLAMENTAS kuriuo iš dalies keičiamas 2021 m. sausio 28 d. Tarybos reglamentas (ES) 2021/90, kuriuo nustatomos 2021 m. tam tikrų žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose

EUROPOS KOMISIJA
            Briuselis, 2021 09 10
            COM(2021) 545 final
            2021/0287(NLE)
            Pasiūlymas
            TARYBOS REGLAMENTAS 
            kuriuo iš dalies keičiamas 2021 m. sausio 28 d. Tarybos reglamentas (ES) 2021/90, kuriuo nustatomos 2021 m. tam tikrų žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose 
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               2021 m. sausio 28 d. Tarybos reglamentas (ES) 2021/90, kuriuo nustatomos 2021 m. tam tikrų žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose, turi būti iš dalies pakeistas, siekiant perkelti 2020 m. neišnaudotą ES paprastųjų otų kvotą, kurią nustatė Bendroji Viduržemio jūros žvejybos komisija (GFCM). 
            
            
               •Suderinamumas su toje pačioje politikos srityje galiojančiomis nuostatomis
            
            
               Siūlomos priemonės yra parengtos atsižvelgiant į bendros žuvininkystės politikos (BŽP) tikslus bei taisykles ir yra suderinamos su Sąjungos darnaus vystymosi politika. 
            
            
               •Suderinamumas su kitomis Sąjungos politikos sritimis
            
            
               Siūlomos priemonės yra suderinamos su kitomis Sąjungos politikos sritimis, visų pirma su aplinkos srities politika. 
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               Šio pasiūlymo teisinis pagrindas yra Sutarties dėl Europos Sąjungos veikimo 43 straipsnio 3 dalis. 
            
            
               Sąjungos prisiimti tausaus gyvųjų vandens išteklių naudojimo įsipareigojimai yra susiję su Europos Parlamento ir Tarybos reglamento (ES) Nr. 1380/2013 2 straipsnyje nustatytais įpareigojimais. 
            
            
               •Subsidiarumo principas (neišimtinės kompetencijos atveju) 
            
            
               Pasiūlymas priklauso išimtinei Sąjungos kompetencijai, kaip nurodyta Sutarties 3 straipsnio 1 dalies d punkte. Todėl subsidiarumo principas netaikomas. 
            
            
               •Proporcingumo principas
            
            
               Pasiūlymas atitinka proporcingumo principą dėl šios priežasties: BŽP yra bendroji politika. Pagal Sutarties 43 straipsnio 3 dalį Taryba privalo priimti žvejybos galimybių nustatymo ir paskirstymo priemones. 
            
            
               •Priemonės pasirinkimas
            
            
               Siūloma priemonė – reglamentas.  
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
         
         
            
               •Galiojančių teisės aktų ex post vertinimas / tinkamumo patikrinimas
            
            
               Netaikoma. 
            
            
               •Konsultacijos su suinteresuotosiomis šalimis
            
            
               Netaikoma.
            
            
               •Tiriamųjų duomenų rinkimas ir naudojimas
            
            
               Netaikoma.
            
            
               •Poveikio vertinimas
            
            
               Žvejybos galimybių reglamento taikymo sritis apribota Sutarties 43 straipsnio 3 dalimi. 
            
            
               •Reglamentavimo tinkamumas ir supaprastinimas
            
            
               Netaikoma. 
            
            
               •Pagrindinės teisės
            
            
               Netaikoma. 
            
            
               4.POVEIKIS BIUDŽETUI
            
            
               Siūlomos priemonės poveikio biudžetui neturės. 
            
            
               5.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               Netaikoma. 
            
            
               •Aiškinamieji dokumentai (direktyvoms)
            
            
               Netaikoma. 
            
            
               •Išsamus konkrečių pasiūlymo nuostatų paaiškinimas
            
         
         
            
               Siūlomu pakeitimu siekiama iš dalies pakeisti Tarybos reglamentą (ES) 2021/90, visų pirma jo VII priedą,  kaip išdėstyta toliau.
            
            
               Remiantis GFCM deklaruotais duomenimis, 2020 m. Bulgarija išnaudojo 83 proc. savo metinės paprastųjų otų kvotos (t. y. 62 tonas iš 75 tonų). Panašiai Rumunija išnaudojo 93 proc. savo metinės paprastųjų otų kvotos (t. y. 70 tonų iš 75 tonų). Iš viso išnaudota 88 proc. ES kvotos (t. y. 132 tonos iš 150 tonų). Taigi neišnaudotas ES kvotos kiekis, kuris turi būti perkeltas į 2021 m., yra apie 18 tonų.
            
            
               Pagal GFCM daugiametį paprastųjų otų išteklių valdymo planą, nustatytą Rekomendacija GFCM//41/2017/4 ir iš dalies pakeistą Rekomendacija GFCM/43/2019/3, visų pirma jos 1 dalies e punktu, didžiausias neišnaudotas kvotos kiekis, kurį bendradarbiaujančioji šalis, kuri nėra susitariančioji šalis, gali perkelti bet kuriais konkrečiais metais, negali viršyti 15 proc. pradinės metinės kvotos. Jei ištekliai sparčiai nyksta, o mokslinėse rekomendacijose Darbo grupė Juodosios jūros klausimais (WGBS) rekomenduoja sumažinti žuvų mirtingumą dėl žvejybos, perkelti bet kokias neišnaudotas kvotas gali būti uždrausta.
            
            
               ES prašymas perkelti 2020 m. neišnaudotą kvotą pateiktas GFCM atitikties komiteto posėdyje (2021 m. gegužės 21 d.), kuriame pripažinta, kad dėl COVID-19 pandemijos susidarė išskirtinė padėtis. Prašymas perkelti neišnaudotą kvotą taip pat buvo aptartas Juodosios jūros komiteto darbo grupėje 2021 m. liepos mėn. tuo tikslu numatytame posėdyje. Vėliau 44-ojoje GFCM komisijos metinėje sesijoje šis perkėlimas buvo patvirtintas.
            
            
               Todėl GFCM priimtas sprendimas turi būti įgyvendintas iš dalies pakeičiant Tarybos reglamentą (ES) 2021/90.   
            
            
               Siekiant atsižvelgti į 2021 m. GFCM nustatytas paprastųjų otų Sąjungos kvotų korekcijas, Reglamente (ES) 2021/90 nustatytas paprastųjų otų žvejybos Juodojoje jūroje galimybių paskirstymas turėtų būti iš dalies pakeistas.  Dėl minėto kvotos neišnaudojimo atsiradusios žvejybos galimybės turėtų būti paskirstytos remiantis tuo, kiek kiekviena valstybė narė neišnaudojo jai tekusios kvotos dalies, nekeičiant Reglamente (ES) 2021/90 nustatytos paskirstymo schemos, susijusios su metiniu Sąjungos paprastųjų otų kvotų paskirstymu jos valstybėms narėms. Abi susijusios valstybės narės – Bulgarija ir Rumunija – vienodai dalijasi Sąjungos paprastųjų otų kvotomis, taikant paskirstymo schemą, atitinkančią 50 proc. Sąjungos paprastųjų otų kvotų Juodojoje jūroje kiekvienai valstybei narei.
            
            
               2021/0287 (NLE)
            
            
               Pasiūlymas
            
            
               TARYBOS REGLAMENTAS
            
            
               kuriuo iš dalies keičiamas 2021 m. sausio 28 d. Tarybos reglamentas (ES) 2021/90, kuriuo nustatomos 2021 m. tam tikrų žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose 
               
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Tarybos reglamentu (ES) 2021/90
                  1
                nustatomos 2021 m. žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose.  Reglamentu Sąjungos teisėje įgyvendinamas Bendrosios Viduržemio jūros žvejybos komisijos (GFCM) priimtas paprastųjų otų išteklių valdymo planas
                  2
               , taikomas paprastųjų otų žvejybai Juodojoje jūroje (29 geografiniame parajonyje); 
            
            
               (2)2021 m. vykusiame 44-ajame metiniame susitikime GFCM priėmė sprendimą, kuriame pažymėjo, kad 2020 m. Europos Sąjunga neišnaudojo savo paprastųjų otų kvotos, ir patvirtino neišnaudotos kvotos perkėlimą, atsižvelgdama į dėl COVID-19 pandemijos susidariusią išskirtinę padėtį. Todėl GFCM sprendimas turėtų būti įgyvendintas Sąjungos teisėje;
            
            
               (3)siekiant atsižvelgti į GFCM nustatytas Sąjungos kvotų korekcijas, Reglamente (ES) 2021/90 nustatytas žvejybos Juodojoje jūroje galimybių paskirstymas turėtų būti iš dalies pakeistas. Dėl minėto kvotos neišnaudojimo atsiradusios žvejybos galimybės turėtų būti paskirstytos remiantis tuo, kiek kiekviena valstybė narė neišnaudojo jai tekusios kvotos dalies, nekeičiant Reglamente (ES) 2021/90 nustatytos paskirstymo schemos, susijusios su metiniu bendrų leidžiamų sužvejoti kiekių paskirstymu; 
            
            
               (4)todėl Reglamentas (ES) 2021/90 turėtų būti atitinkamai iš dalies pakeistas; 
            
            
               (5)Reglamente (ES) 2021/90 nustatyti laimikio limitai taikomi nuo 2021 m. sausio 1 d. Todėl šiuo reglamentu įvestos nuostatos dėl laimikio limitų turėtų įsigalioti kuo greičiau ir būti taikomos atgaline data nuo 2021 m. sausio 1 d. Toks taikymas atgaline data nedaro poveikio teisinio tikrumo ir teisėtų lūkesčių apsaugos principams, nes susijusios žvejybos galimybės yra padidinamos ir dar nėra išnaudotos. Dėl skubos priežasčių šis reglamentas turėtų įsigalioti iš karto, kai tik bus paskelbtas,
            
            
         
         
            
               PRIĖMĖ ŠĮ REGLAMENTĄ:
            
            
               1 straipsnis 
                  Reglamento (ES) 2021/90 pakeitimas 
            
            
            
               Reglamento (ES) 2021/90 VII priedas iš dalies keičiamas taip, kaip išdėstyta šio reglamento priede.
            
            
            
               2 straipsnis
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2021 m. sausio 1 d. 
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        2021 m. sausio 28 d. Tarybos reglamentas (ES) 2021/90, kuriuo nustatomos 2021 m. tam tikrų žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose (OL L 31, 2021 1 29, p. 1–19).
               
               
                  
                     (2)
                  
                        Rekomendacija GFCM//41/2017/4 su pakeitimais, padarytais Rekomendacija GFCM/43/2019/3.
               
            
      
    ---documentbreak--- 
      
         
               EUROPOS KOMISIJA
            Briuselis, 2021 09 10
            COM(2021) 545 final
            PRIEDAS 
            prie
            Pasiūlymo dėl Tarybos reglamento
            kuriuo iš dalies keičiamas 2021 m. sausio 28 d. Tarybos reglamentas (ES) 2021/90, kuriuo nustatomos 2021 m. tam tikrų žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose 
            
               
         
         
            
               PRIEDAS 
            
            
               Reglamento (ES) 2021/90 VII priede paprastųjų otų žvejybos Juodojoje jūroje Sąjungos vandenyse galimybių lentelė pakeičiama taip:
            
            
                
                     
            
            
               „VII PRIEDAS
            
            
               SĄJUNGOS ŽVEJYBOS LAIVŲ ŽVEJYBOS GALIMYBĖS JUODOJOJE JŪROJE 
            
            
            
                     
                        Rūšis:
                     
                  
                  
                     
                        Paprastieji otai
                     
                  
                  
                     
                        Zona:
                     
                  
                  
                     
                        Juodosios jūros Sąjungos vandenys (29 GP)
                     
                  
               
                     
                  
                  
                     
                        Scophthalmus maximus
                     
                  
                  
                     
                  
                  
                     
                        (TUR/F3742C)
                     
                  
                  
                     
                  
                  
                     
                  
                  
                     
                  
               
                     
                        Bulgarija
                     
                  
                  
                     
                        87 825
                     
                  
                  
                     
                  
                  
                     
                        Analitiniu įvertinimu pagrįstas BLSK 
                     
                     
                        Reglamento (EB) Nr. 847/96 3 straipsnis netaikomas
                     
                     
                     
                     
                        Reglamento (EB) Nr. 847/96 4 straipsnis netaikomas
                     
                  
               
                     
                        Rumunija
                     
                  
                  
                     
                        80 116 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Sąjunga
                     
                  
                  
                     
                        167 941
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        BLSK
                     
                  
                  
                     
                                     857 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              Jokia žvejybos veikla, įskaitant perkrovimą, laikymą laive, iškrovimą ir pirmą pardavimą, neleidžiama nuo 2021 m. balandžio 15 d. iki 2021 m. birželio 15 d.“